**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1276/2020

**155a**

### S p r á v a

**Ústavnoprávneho výboru Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a  ktorým sa dopĺňa zákon č. 91/2016 Z. z. o trestnej zodpovednosti právnických osôb a  o  zmene a doplnení niektorých zákonov v znení neskorších predpisov (tlač 155) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podáva Národnej rade Slovenskej republiky správu o  výsledku prerokovanianávrhu skupiny poslancov Národnej rady Slovenskej republiky na  vydanie zákona, ktorým sa mení a dopĺňa **zákon č. 300/2005 Z. z. Trestný zákon** v znení neskorších predpisov a  ktorým sa dopĺňa **zákon č. 91/2016 Z. z. o trestnej zodpovednosti právnických osôb** a  o  zmene a doplnení niektorých zákonov v znení neskorších predpisov (tlač 155) v druhom čítaní.

I.

Národná rada Slovenskej republiky uznesením č. 213 z 15. júla 2020 pridelila návrh skupiny poslancov Národnej rady Slovenskej republiky na  vydanie zákona, ktorým sa mení a  dopĺňa **zákon č. 300/2005 Z. z. Trestný zákon** v znení neskorších predpisov a  ktorým sa dopĺňa **zákon č. 91/2016 Z. z. o trestnej zodpovednosti právnických osôb** a  o zmene a  doplnení niektorých zákonov v znení neskorších predpisov (tlač 155) na  prerokovanie **Ústavnoprávnemu výboru** Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

Poslanci Národnej rady Slovenskej republiky, ktorí nie sú členmi výboru, ktorému bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Návrh skupiny poslancov Národnej rady Slovenskej republiky na  vydanie zákona, ktorým sa mení a  dopĺňa **zákon č. 300/2005 Z. z. Trestný zákon** v znení neskorších predpisov a  ktorým sa dopĺňa **zákon č. 91/2016 Z. z. o trestnej zodpovednosti právnických osôb** a  o zmene a  doplnení niektorých zákonov v znení neskorších predpisov (tlač 155) Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 91 z 8. septembra 2020 **schváliť.**

IV.

Z uzneseniaÚstavnoprávnehovýboruNárodnej rady Slovenskej republiky pod bodom III. tejto správy vyplývajú tieto pozmeňujúce a doplňujúce návrhy:

1. V čl. I 1. bod § 305a ods. 1 sa slová „na tri roky“ nahrádzajú slovami „tri roky“.

Ide o legislatívno-technickú úpravu, ktorou sa zosúlaďuje navrhovaná terminológia s terminológiou zaužívanou v súčasnom znení zákona.

**Ústavnoprávny výbor NR SR**

**Gestorský výbor odporúča schváliť.**

1. V čl. I 1. bod § 305c ods. 2 sa v úvodnej vete slová „jeden až päť“ nahrádzajú slovami „jeden rok až päť“.

Ide o legislatívno-technickú úpravu, ktorou sa precizuje navrhované ustanovenie. V rámci úpravy Trestného zákona musí byť jednoznačne upravené, v akom rozmedzí je stanovená trestná sadzba, pričom v danom prípade ide o trestnú sadzbu stanovenú v rokoch (a nie napr. v mesiacoch).

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča hlasovať spoločne** o všetkých uvedených pozmeňujúcich a doplňujúcich návrhoch **(body 1 a 2)** s odporúčaním **schváliť.**

V.

Ústavnoprávny výbor Národnej rady Slovenskej republiky ako gestorský výbor odporúča Národnej rade Slovenskej republiky návrh skupiny poslancov Národnej rady Slovenskej republiky na  vydanie zákona, ktorým sa mení a  dopĺňa **zákon č. 300/2005 Z. z. Trestný zákon** v znení neskorších predpisov a  ktorým sa dopĺňa **zákon č. 91/2016 Z. z. o  trestnej zodpovednosti právnických osôb** a  o zmene a  doplnení niektorých zákonov v  znení neskorších predpisov (tlač 155) **schváliť** v znení pozmeňujúcich a doplňujúcich návrhov uvedených v tejto správe.

**Správa Ústavnoprávneho výboru** Národnej rady Slovenskej republiky o  prerokovaní  [návrhu skupiny poslancov Národnej rady Slovenskej republiky na  vydanie zákona, ktorým sa mení a  dopĺňa **zákon č. 300/2005 Z. z. Trestný zákon** v znení neskorších predpisov a  ktorým sa dopĺňa **zákon č. 91/2016 Z. z. o trestnej zodpovednosti právnických osôb** a  o zmene a  doplnení niektorých zákonov v znení neskorších predpisov v druhom čítaní (tlač 155a)](http://lrv.rokovania.sk/290282018-/) bola **schválená** uznesením Ústavnoprávneho výboru Národnej rady Slovenskej republiky č. 96 z 8. septembra 2020.

Týmto uznesením výbor zároveň poveril spravodajcu Ondreja Dostála**,** aby na schôdzi Národnej rady Slovenskej republiky informoval o výsledku rokovania výboru a pri rokovaní o  návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Milan Vetrák v. r.

predseda Ústavnoprávneho výboru

Národnej rady Slovenskej republiky

Bratislava 8. septembra 2020